section_heading: Posljedice bitke
paragraph_text: Nakon poraza kod Ain Jaluta Mongoli su se još nekoliko puta vratili na područje Sirije i Palestine, no nikad više nisu ugrozili Egipat. Hulaguovi potomci nastanili su se u Perziji, gdje su se s vremenom obratili na islam i doprinijeli razvoju islamske kulture. Kutuz nije dugo uživao u pobjedi nad Mongolima. Ubrzo nakon bitke ubili su ga njegovi suparnici. Baibars I. je postao sultan. On je bio 1. sultan Bahri Dinastije. Mamelučki sultanat je opstao još dva i pol stoljeća, sve do 1517. Ovo je jedna od najvažnijih bitka u srednjem vijeku jer su Mongoli po prvi put u povijest trajno zaustavljeni.